
Na temelju članka 95. Zakona o komunalnom gospodarstvu („Narodne novine“, broj 68/18, 110/18, 32/20 i 145/24) i članka 34. Statuta Grada Čazme („Službeni vjesnik“, broj 13/21 i 39/25), Gradsko vijeće Grada Čazme na __. sjednici održanoj dana __________ 2026. godine, donijelo je
ODLUKU
o izmjenama i dopunama Odluke o komunalnoj naknadi
Članak 1.
U Odluci o komunalnoj naknadi („Službeni vjesnik“, broj 102/25) naziv poglavlja XIII. „OSLOBAĐANJE OD PLAĆANJA KOMUNALNE NAKNADE“ mijenja se i glasi:
„XIII. OSLOBAĐANJE I OLAKŠICE U PLAĆANJU KOMUNALNE NAKNADE“.
Članak 2.
Zamjenjuje se dosadašnji članak 19. te postaje dio poglavlja „XIII. OSLOBAĐANJE I OLAKŠICE U PLAĆANJU KOMUNALNE NAKNADE“ i sada glasi:
Članak 19.
(1) Pravne i fizičke osobe koje su obveznici plaćanja komunalne naknade za novoizgrađene poslovne objekte na području Grada Čazme ostvaruju pravo na umanjenje obveze plaćanja komunalne naknade za te objekte, i to:
· 100% u prvoj i drugoj godini,
· 50% u trećoj i četvrtoj godini,
· 25% u petoj godini.
(2) Pravo na umanjenje komunalne naknade iz stavka 1. ovoga članka ostvaruje se za sve novoizgrađene poslovne objekte, neovisno o vrsti poslovne djelatnosti koja se u njima obavlja.
(3) Razdoblje ostvarivanja prava na umanjenje komunalne naknade iz stavka 1. ovoga članka računa se od dana izvršnosti uporabne dozvole za novoizgrađeni poslovni objekt, pri čemu se svaka godina računa kao razdoblje od dvanaest mjeseci.
(4) Pravo na umanjenje komunalne naknade ostvaruje se na temelju pisanog zahtjeva obveznika plaćanja komunalne naknade, uz koji je obveznik dužan priložiti uporabnu dozvolu za novoizgrađeni poslovni objekt te, prema potrebi, drugu dokumentaciju kojom se dokazuje ispunjavanje uvjeta za ostvarivanje prava na umanjenje.
(5) O zahtjevu za umanjenje komunalne naknade odlučuje rješenjem Upravni odjel za komunalno gospodarstvo, uređenje prostora i zaštitu okoliša Grada Čazme.“
Članak 3.
Dosadašnji članci 19., 20. i 21. postaju članci 20., 21. i 22.
Članak 4.
Ova Odluka objavit će se u „Službenom vjesniku“, a stupa na snagu 01.01.2027. godine.

                                                                                 PREDSJEDNIK GRADSKOG VIJEĆA
                                                                                                          Igor Grčić
















OBRAZLOŽENJE

Uvodni dio

Pravni temelj za donošenje ove Odluke sadržan je u članku 95. stavku 1. Zakona o komunalnom gospodarstvu (Narodne novine, br. 68/18, 110/18, 32/20 i 145/24) prema kojem predstavničko tijelo jedinice lokalne samouprave donosi Odluku o izmjenama i dopunama Odluke o komunalnoj naknadi. 
Pravni temelj
Zakon o komunalnom gospodarstvu (Narodne novine, br. 68/18, 110/18, 32/20 i 145/24).
Osnovna pitanja koja se uređuju aktom
Izmjenama i dopunama Odluke o komunalnoj naknadi Grada Čazme propisuju se oslobođenja i olakšice u plaćanju komunalne naknade odnosno navedeno se odnosi na pravne i fizičke osobe koje su obveznici plaćanja komunalne naknade za novoizgrađene poslovne objekte na području Grada Čazme te se predlažu oslobođenja obveze plaćanja komunalne naknade za te objekte propisani u postocima.
Komunalna naknada je novčano javno davanje koje se plaća za održavanje komunalne infrastrukture te je prihod proračuna Grada Čazme. Komunalna naknada koristi se za financiranje održavanja i građenja komunalne infrastrukture, a može se na temelju odluke Gradskog vijeća koristiti i za financiranje građenja i održavanja objekata predškolskog, zdravstvenog i socijalnog sadržaja, javnih građevina športske i kulturne namjene te poboljšanje energetske učinkovitosti zgrada u vlasništvu Grada Čazme, ako se time ne dovodi u pitanje mogućnost održavanja i građenja komunalne infrastrukture.

	       PROČELNICA
                                                                                                        Marina Sikora, dipl.oec. 

